# Bent Blehr

### Fra Wikipedia, den frie encyklopedi

Bent Blehr (1770-1828) var norsk forretningsmann i Telemark. Han eide storgården Kjellestad ved Stathelle, som han overtok etter faren, Albert Blehr (død 1800).

Bent Blehr fikk «borgerbrev» (rett til å drive handel) i 1798 og drev snart stor virksomhet som skipsreder,verfts- og sagbrukseier, trelasthandler og nederlandsk visekonsul. Han fikk i 1801 «kongebrev» med eksklusive rettigheter til å transportere folk med båt mellom Brevik og Stathelle, til å sørge for hesteskyss mellom Stathelle og Langesund, og til å holde gjestgiveri ved Stathelle.

I 1818 var han valgt som stortingsrepresentant for Bratsberg amt og deltok i en rekke komitéer.

Han var fra 1801 gift med Maren Dorothea Hichmann (1781-1821). Gjennom 4 av deres 10 barn har de idag etterkommere med bl.a. slektsnavnene Blehr, Backer, Biørn, Cappelen, Knudsen, Borgestad, Qvenild, Bjørn-Hansen, Glynn. Statsminister Otto Albert Blehr (død 1927) stammer imidlertid fra Bent Blehrs bror Peder Smith Blehr.

Et portrett av Bent Blehr er malt av Mathias Stoltenberg, og er nå på Borgestad gård, fordi hans sønnedatter Maren D. H. Blehr (død 1886) var gift med Erik Johan Cappelen, Borgestad, og de var svigerforeldre til statsminister Gunnar Knudsen.

Bent Blehr og hans familie er omtalt bl.a. i C. S. Schilbred, Bygdebok for Bamble I, Oslo 1968, side 178-192.

Hentet fra «http://no.wikipedia.org../../../b/e/n/Bent_Blehr_9fcc.html»

Kategorier: Stortingsrepresentanter | Norske forretningsfolk

##### Views

- Artikkel
- Diskusjon
- Nåværende versjon

##### prosjektrelatert

- Hjelp
- Ny bruker?
- Prosjektportal
- Last opp fil
- Tinget

##### Søk